**LECTURAS**

**FEITOS 6, 1-7*.***

***Elixiron sete homes cheos do Espírito Santo.***

**SALMO 32:**

**Que a túa misericordia, Señor, veña sobre nós, como o esperamos de ti.**

**I PEDRO 2, 4-9:**

***Vós, en cambio, sodes unha liñaxe elixida, un sacerdocio real.***

**XOÁN 14,1-12: *Eu son o camiño e a verdade e a***

***vida.***

|  |
| --- |
| **Narrador:**  Naquel tempo, díxolles Xesús aos seus discípulos:**Xesús: *-****«Non se turbe o voso corazón, crede en Deus e crede tamén en min. Na casa de meu Pai hai moitas moradas; se non, diríavolo, porque vou prepararvos un lugar. Cando vaia e vos prepare un lugar, volverei e levareivos comigo, para que onde estou eu esteades tamén vós. E onde eu vou, xa sabedes o camiño».***Narrador:** Tomé díxolle:**Tomé: -**«*Señor, non sabemos onde vas, como podemos*  *saber o camiño?».* **Narrador:** Xesús respondeulle:**Xesús: -«Eu son o camiño e a verdade e a vida.** *Ninguén vai ao Pai senón por min. Se me coñecésedes a min, coñeceriades tamén o meu Pai. Agora xa o coñecedes e vístelo».***Narrador:** Díxolle Filipe:**Filipe: -***«Señor, móstranos o Pai e abóndanos».***Narrador:** Xesús replícalle:**Xesús:** *-«Hai tanto que estou convosco, e non me coñeces, Filipe? Quen me viu a min viu o Pai. Como dis ti: “Móstranos o Pai”? Non cres que eu estou no Pai, e o Pai en min? O que eu vos digo non o falo por conta propia. O Pai, que permanece en min, el mesmo fai as obras. Crédeme:* ***eu estou no Pai e o Pai está en min.*** *Se non, crede as obras. En verdade, en verdade vos digo: o que cre en min, tamén el fará as obras que eu fago, e aínda maiores, porque eu me vou ao Pai».*  Palabra do Señor. ***(Narrador – Xesús – Tomé - Filipe).*** |

POSIBLES IDEAS PARA UNHA HOMILÍA CON NENOS

**Deus Pai en min e eu en vós.**

**Póñome nas túas mans, MÓVEME!**

1. **VER: Preparando a mochila**

**-** Imaxinámonos que imos facer unha camiñada, toca sendeirismo este fin de semana. O profesor indicounos que preparemos a mochila e nela que non falten tres cosas moi importantes para o percorrido: -**O mapa** **de estradas** ou GPS para saber por onde temos que camiñar e os lugares aos que queremos chegar. -**Unha lanterna** para ver cando está escuro e non correr perigo, desviarnos ou facernos danos. -**Un bocadillo** para repoñer forzas e así chegar á meta.

1. **XULGAR: Deus Pai en min e eu en vós**

**-**No evanxeo de hoxe, cóntasenos que Xesús e o Pai “son un”. Engade: “Eu son o camiño, a verdade e a vida”. E que se estamos unidos a el chegaremos ao Pai.

**Que nos quere dicir?**

**1.-Xesús fálanos do Pai Deus: dinos que un día iremos vivir ao corazón de Deus**, que é tan grande que nel cabemos todos, iremos ao ceo. Para non perdernos deixounos unha mochila con 3 cousas. **Esa mochila é o mesmo Xesús** porque é como un **mapa** que nos indica o camiño co seu evanxeo, é a lanterna que nos ilumina cando non vexamos as cousas claras, e é o pan que nos alimenta na eucaristía. É Xesús, o camiño, a verdade e a vida.

**2.-Non podemos separarnos de Xesús:** nada de apartarnos do seu lado, camiñamos con el, vivimos unidos a el. Hai que vivir conectados a Xesús. Na oración dicímoslle: póñome nas túas mans.

**3.**-**Deixamos que sexa el o que nos mova,** o que guíe o noso vivir.

 ***Que te está pedindo Xesús no evanxeo?***

1. **ACTUAR: Póñome nas túas mans, MÓVEME!**

**-Facede un** **cartel** coas tres palabras: camiño (mapa), verdade (lanterna), vida (bocadillo). Ou unha mochila coa cara de Xesús e unha frase: Xesús, non queremos apartarnos do teu lado, guía a nosa vida cada día”.

**-Conéctate a Xesús, ao camiño da Vida, coa oración,** a vivencia da eucaristía, o perdón, a preocupación polos outros e o compromiso; coas túas alegrías, as túas penas compartidas, a túa creatividade, os teus proxectos …

**-**Ademais, non esquezas que El, aínda que ti non o sigas, **non deixará nunca de estar en conexión contigo.**

***Que imos facer?***